open-index/open-wikipedia-markdown huggingface dataset:
பெரும் பிரிக்கும் மலைத்தொடர்

**பெரும் பிரிக்கும் மலைத்தொடர்** (*Great Dividing Range*), அல்லது **கிழக்கத்திய பீடபூமி** (*Eastern Highlands*) ஆத்திரேலியாவின் மிக முதன்மையான மலைத் தொடராகும். இது உலகில் நிலப்பரப்பில் மூன்றாவது நீளமான மலைத்தொடராக விளங்குகின்றது. இது குயின்சுலாந்தின் வடகிழக்கு முனையிலுள்ள டௌயான் தீவிலிருந்து  கிழக்குக் கடலோரத்தின் முழுமைக்கும் நீண்டு நியூ சவுத் வேல்ஸ்,  விக்டோரியா மாநிலங்கள் வழியே சென்று மேற்கு நோக்கித் திரும்பி மேற்கு விக்டோரியாவின் மத்திய சமவெளியான கிராம்பிளான் வரை  நீளத்திற்கு  பரந்துள்ளது. இம்மலைத்தொடரின் அகலம்  முதல்  வரை வேறுபடுகின்றது.

கடலோர தாழ்நிலங்களுக்கும் கிழக்கில் உள்ள உயர்நிலங்களுக்குமான கடும் உயர்வு ஆத்திரேலியாவின் வானிலையில் தாக்கமேற்படுத்தியுள்ளது.

thumb|பெரும் பிரிக்கும் மலைத்தொடர் சிக்கலான மலைத்தொடர்களையும் பீடபூமிகளையும் உயர்நிலங்களையும்  செங்குத்தானச் சரிவுகளையும் உள்ளடக்கியுள்ளது.

## மேற்கோள்கள்

## வெளி இணைப்புகள்

*Australian rocks and mountains
*Australian Explorer
*Crossing the Great Dividing Range
*Northern Rivers (NSW) Geology Blog – Great Dividing Range
பகுப்பு:ஆத்திரேலிய மலைத்தொடர்கள்
சோழகன் பேட்டை

தமிழ்நாடு மாநிலத்தின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில்  உள்ளது. வங்காள விரிகுடா  கடற்கரையில் உள்ள சோழகன்பேட்டை கிராமம், கிழக்கு கடற்கரை சாலையில்  சுந்தரபாண்டியன்பட்டினத்திற்கு அருகில் அமைந்துள்ளது.
இந்த கிராமமான  அஞ்சல் சுட்டு எண் 623 406 ஆகும். இதனருகில் உள்ள அஞ்சலகம் எஸ்.பி.பட்டிணத்தில் உள்ளது. தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் விவசாயம் ஆகும்.
இதன் வருவாய் வட்டத் தலைமையிடமான திருவாடானையிலிருந்து 25 கி.மீ. தொலைவிலும்; தொண்டிக்கு வடக்கே 13 கி.மீ. தொலைவிலும், சுந்தரபாண்டியன்பட்டினத்திற்கு   அருகிலும், மாவட்டத் தலைமையிட நகரமான இராமநாதபுரத்திற்கு வடக்கே 67 கி.மீ. தொலைவிலும் உள்ளது.                                 
சோழகன் பேட்டை திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.
அருகில் உள்ள கிராமங்கள் பாசிப்பட்டினம், வட்டாணம் (7 கி.மீ.), சுந்தரபாண்டியன்பட்டினம்   தொண்டி, திருவெற்றியூர், நம்புதாளை ஆகும். சோழகன் பேட்டை அருகமைந்த நகரங்கள் தேவகோட்டை காரைக்குடி, இராமன் நாடு மற்றும் பரமக்குடி ஆகும்.
சோழகன் பேட்டை வடக்கில் ஆவுடையார்கோயில் ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம் உள்ளது.  இக்கிராமத்தில் புகழ் பெற்ற தெய்வமாக சந்தன மாரியம்மன் கோவில் அமைந்துள்ளது. இக்கோவில் பத்து ஊர் கிராமத்தினரால் நிர்வாகிக்கப்படுகின்றது. மாசி மாதம் மஹா சிவராத்திரி அன்று வெகு விமரிசையாக  திருவிழா கொண்டாடப்படுகிறது. ஆண்டு தோறும் சேலம் பறவைக்காவடி பிரமாண்டமான முறையில் ஊர்வலம் வருகின்றது.  இவ்வூரில் விநாயகர் ஆலயம் கருப்பன் ஆலயம் காமாட்சி சமேத ஏகாம்பரேஸ்வரர் ஆலயம் செபஸ்தியார் திருத்தலம் குரைசி அப்பா தர்கா போன்ற மும்மத வழிபாட்டுத் தலங்களும் உள்ளன. ஜாதி மத பேதமின்றி அனைவரும் ஒற்றுமையாக வாழ்ந்து வருகின்றனர்.

பகுப்பு:இராமநாதபுரம் மாவட்டத்திலுள்ள கிராமங்கள்
விக்டோரிய ஆல்ப்ஸ்

**விக்டோரிய ஆல்ப்சு** (*Victorian Alps*) மலைத் தொடர்  ஆத்திரேலிய ஆல்ப்சின் தெற்கு அங்கமாக  ஆத்திரேலியாவின் விக்டோரியா மாநிலத்தில்  பெரும் பிரிக்கும் மலைத்தொடரின் பகுதியாக உள்ளது.  ஏறத்தாழ  பரப்பளவுள்ளது. இது விக்டோரியாவின் நிர்வாக உப பிரிவாகவும் உள்ளது. 
## மேற்கோள்கள்

பகுப்பு:ஆத்திரேலிய மலைத்தொடர்கள்
பகுப்பு:விக்டோரியா (மாநிலம்)
குடிவாடா

**குடிவாடா** (**Gudivada**) ஆந்திரப் பிரதேச மாநிலத்தின் கிருஷ்ணா மாவட்டத்தில் அமைந்த நகரமும், நகராட்சியும் ஆகும். குடிவாடா நகரம் குடிவாடா மண்டலம் மற்றும் குடிவாடா வருவாய்  கோட்டத்தின்  தலைமையிடம் ஆகும். ஆந்திரப் பிரதேசத்தின் புதிதாக கட்டுமானத்தில் உள்ள  ஆந்திரப் பிரதேசத் தலைநகர் வலயத்தில் அமைந்த நகரங்களில் குடிவாடா நகரமும் ஒன்றாகும்.

குடிவாடா நகரம் விஜயவாடாவிலிருந்து 43 கி.மீ. தொலைவிலும், விசாகப்பட்டினத்திற்கு தெற்கே 283 கி.மீ. தொலைவிலும் உள்ளது.

## வரலாறு

 
தெலுங்கு மொழியில் குடி என்பதற்கு கோயில் என்றும், வாடா என்பதற்கு குடியிருப்பு அல்லது நகரம் என்றும் பொருள்படும். இந்நகரத்தின் குடியிருப்புகள் சாதவாகனர் காலத்தில், கிமு 3 அல்லது 2ம் நூற்றாண்டு முதல் தொடர்ந்து உள்ளது. Archaeological excavations குடிவாடா தொல்லியல் களத்தின் அகழாய்வில் பௌத்த தூபிகளும், சமண தீர்த்தங்கரர் பார்சுவநாதர் நினைவுச்சின்னங்களும் கண்டெடுக்கப்பட்டுள்ளது.

## புவியியல்
குடிவாடா நகரம் கடற்கரை ஆந்திராப் பகுதியில் அமைந்துள்ளது. கிருஷ்ணா மாவட்டத் தலைநகரான மச்சிலிபட்டினத்திற்கு     கிழக்கே 41 கி.மீ. (25.5 மைல்) கிழக்கேயும், ஆந்திரப் பிரதேசத் தலைநகர் வலயத்திலிருந்து 45 கி.மீ. (36.7 மைல்) தொலைவிலும் உள்ளது. குடிவாடா நகரம், வங்காள விரிகுடா கடற்கரையிலிருந்து 35 கி.மீ. மேற்கே உள்ளது.

## மக்கள்தொகை பரம்பல்
2011ம் ஆண்டின் மக்கட்தொகை கணக்கெடுப்பின் படி, 30,834 வீடுகள் கொண்ட குடிவாடா நகரத்தின் மக்கள்தொகை 1,18,167 ஆகும். அதில் ஆண்கள்  59,062 ஆகவும், பெண்கள் 59,105 ஆகவும் உள்ளனர். பாலின விகிதம் ஆயிரம் ஆண்களுக்கு 1001 பெண்கள் வீதம் உள்ளனர். ஆறு வயதிற்குட்பட்டோர் 10,509 ஆக உள்ளனர். எழுத்தறிவு 81.64% ஆகவுள்ளது. குடிவாடா மக்கள்தொகையில் இந்துக்கள்  86.37%ம், இசுலாமியர் 9.23%ம், கிறித்தவர்கள் 3.63%ம், மற்றவர்கள் 0.77% ஆகவுள்ளனர்.

## குடிவாடா நகராட்சி நிர்வாகம்

1937ல் நிறுவப்பட்ட குடிவாடா நகராட்சி, தற்போது 12.67 ச.கி.மீ.  பரப்பளவுடன், 36 உறுப்பினர்களுடன் சிறப்பு நகராட்சி தகுதி பெற்றுள்ளது.

## போக்குவரத்து
### தொடருந்துகள்

மூன்று நடைமேடைகள் கொண்ட குடிவாடா தொடருந்து நிலையத்திலிருந்து, விஜயவாடா வானூர்தி நிலையம் 24 கி.மீ. தொலைவில் உள்ளது. குடிவாடாவிருந்து, விசாகப்பட்டினத்திற்கு நாள்தோறும் தொடருந்துகள் செல்கிறது.

## இதனையும் காண்க
* ஆந்திரப் பிரதேசத்திலுள்ள நகரங்களின் பட்டியல்

## மேற்கோள்கள்

## வெளி இணைப்புகள்

பகுப்பு:கிருஷ்ணா மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:ஆந்திரப் பிரதேச நகரங்கள்
பகுப்பு:ஆந்திர ஊர்களும் நகரங்களும்
நரசராவ்பேட்டை

**நரசராவ்பேட்டை** (*Narasaraopet*) இந்தியாவின் ஆந்திரப் பிரதேச மாநிலத்தின், குண்டூர் மாவட்டத்தில் நகராட்சியுடன் கூடிய நகரம் ஆகும். மேலும் இந்நகரம் நரசராவ்பேட்டை மண்டலம் மற்றும் நரசராவ்பேட்டை வருவாய் கோட்டத்தின் நிர்வாகத் தலைமையிடமும் ஆகும்.

## அமைவிடம்
நரசராவ்பேட்டை குண்டூர் நகரத்திலிருந்து 48 கி.மீ. தொலைவிலும், விசாகப்பட்டினம் நகரத்திலிருந்து 441 கி.மீ. தொலைவிலும்,  விஜயவாடாவிலிருந்து 95 கி.மீ. தொலைவிலும் உள்ளது.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, நரசராவ்பேட்டையின் மொத்த மக்கள்தொகை 1,16,250 ஆகும். அதில் ஆண்கள் 58,809  ஆகவும், பெண்கள் 57,441  ஆகவும் உள்ளனர். பாலின விகிதம் ஆயிரம் ஆண்களுக்கு 977 பெண்கள் வீதம் உள்ளனர்.  ஆறு வயதிற்குட்பட்டோர் 11,031 ஆகவுள்ளனர். எழுத்தறிவு 79.59 % ஆகவுள்ளது. மக்கள்தொகையில் இந்துக்கள் 75.67% ஆகவும், இசுலாமியர் 22.52% ஆகவும், கிறித்தவர்கள் 1.52% ஆகவும், மற்றவர்கள் 0.29% ஆகவும் உள்ளனர்.

## நகராட்சி நிர்வாகம்

18 மே 1915ல் நிறுவப்பட்ட நரசராவ்பேட்டை நகராட்சி, 28 ஏப்ரல் 1980 அன்று 7.65 சதுர கிலோ மீட்டர் பரப்பளவுடன் விரிவாக்கம் அடைந்தது.

## போக்குவரத்து
குண்டூர் - கர்னூல் / அனந்தபூர் வழியாகச் செல்லும் தேசிய நெடுஞ்சாலை 522டி, நரசராவ்பேட்டை பைபாஸ் சாலை வழியாகச் செல்கிறது. மாநில நெடுஞ்சாலை எண் 45 இந்நகரம் வழியாகச் செல்கிறது. இந்நகரம் 157.08 நீள சாலைகள் கொண்டது.

நரசராவ்பேட்டை தொடருந்து நிலையம் மூன்று நடைமேடைகள் கொண்டது.

## இதனையும் காண்க
* ஆந்திரப் பிரதேசத்திலுள்ள நகரங்களின் பட்டியல்
## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:ஆந்திரப் பிரதேச நகரங்கள்
பகுப்பு:ஆந்திர ஊர்களும் நகரங்களும்
பகுப்பு:குண்டூர் மாவட்டம்
இளங்கோவன் (திரைக்கதை எழுத்தாளர்)

**இளங்கோவன்** (1913 - 20 செப்டம்பர் 1971) என்பவர் தமிழ் நாட்டைச் சேர்ந்த ஒரு சிறுகதை ஆசிரியர், பத்திரிக்கையாளர், திரைப்பட திரைக்கதை, உரையாடல் ஆசிரியர், தயாரிப்பாளராவார். 

## தொடக்ககால வாழ்க்கை
டி. கே. தணிகாசலம் என்ற இயற்பெயரைக் கொண்ட இளங்கோவன் காஞ்சிபுரத்தில் 1913-இல் ஒரு தமிழாசிரியரின் மகனாகப் பிறந்தார்.  இவர் தன் தந்தையிடமே தமிழ் பயின்றார். ஆங்கிலத்தில் இண்டர் மீடியட் வகுப்பில் தேறினார். சட்டக் கல்லூரியில் சேர்ந்தார். ஆனால் கதை எழுதுவதில் உள்ள ஆர்வத்தினால் சட்டப் படிப்பைப் பாதியிலேயே கைவிட்டார். தணிகாசலம் தமிழ் செவ்விலக்கியம், ஆங்கில செவ்விலக்கியங்களைப் படித்த இவர், உருசிய செவ்விலக்கியங்களை மொழிபெயர்ப்பு வழியாக ஆழ்ந்த வாசிப்பும் ஈடுபாடும் கொண்டிருந்தார்.

## பத்திரிகைத் தொழில்
எழுத்தின் மீதான ஆர்வம் கொண்ட தணிகாச்சலம் மணிக்கொடி இதழில் துணை ஆசிரியராகப் பணிக்குச் சேர்ந்தார். அதன்பிறகு தமிழ்நாடு இதழில் துணை ஆசிரியராகப் பணியாற்றினார். பின்னர் புதியதாகத் துவக்கப்பட்ட தினமணியில் துணையாசிரியர்களாக புதுமைப்பித்தனுடன் பணியாற்றினார்.  மணிக்கொடியில் பல சிறுகதைகளை எழுதியுள்ளார். 

## திரைப்பட உலகில்
1937இல் தியாகராஜ பாகவதர் நடித்த அம்பிகாபதி படத்திற்கு முதன் முதலாக உரையாடல் எழுதினார். அவரது இலக்கிய நயமிக்க உரையாடல் மிகப்புகழ் வாய்ந்ததாக மாறியது. குறிப்பாக 1942-இல் அவர் கண்ணகி திரைப்படத்தில் கண்ணகி பாண்டியனின் அரசவையில் வழக்குரைக்கும் காட்சிக்கு அவர்  எழுதிய வசனங்கள் சிகரத்தைத் தொட்டதாகப் பாராட்டுகளைப் பெற்றார். கா. ந. அண்ணாதுரை, மு. கருணாநிதி ஆகியோர் திரைப்படங்களுக்கு உரையாடல் எழுத வந்தபிறகு, இளங்கோவனின் திரைப்பட வாழ்வு சரிவிற்கு உள்ளானது. இவர் தன் இறுதிக் காலத்தின் பொருளாதார ரீதியாக நலிவுற்றார். இவர் சுமார் 30 படங்களுக்கு உரையாடல் எழுதியுள்ளார். 1961-இல் இவருக்கு தமிழக அரசு கலைமாமணி விருதை அளித்தது.

## உரையாடல் எழுதிய படங்கள்
* அம்பிகாபதி (1937)
* திருநீலகண்டர் (1939)
* அசோக்குமார் (1941)
* அலிபாபாவும் நாற்பது திருடர்களும் (1941)
* கதம்பம் (1941)
* கண்ணகி (1942) 
* சிவகவி (1943)
* ஹரிதாஸ் (1944)
* வால்மீகி (1946)
* குண்டலகேசி (1947)
* பவளக்கொடி (1949)
* ஏழை படும் பாடு (1950)
* பாரிஜாதம் (1950)
* சுதர்சனம் (எஸ்.ஏ. சாமியுடன் இணைந்து, 1951)
* காஞ்சனா  (1952)
* பொன்னி (எஸ்.ஏ. சாமியுடன் இணைந்து, 1953)
* வேலைக்காரி மகள் (1953)
* ஜெனோவா (1953)
* டாக்டர் சாவித்திரி (ஏ. கே. வேலன், ஆச்சார்யாவுடன் இணைந்து 1955)
* ஆசை (1956)
* சக்கரவர்த்தி திருமகள் (1957)

## திரைக்கதை, உரையாடல் எழுதியவை
* தமிழறியும் பெருமாள் (1942)

## கதை உரையாடல்
* மகாமாயா (1944)
* கன்னிகா (1947)
* தெய்வ நீதி (1947)
* கோகுலதாசி (1948)
* இன்பவல்லி (1949)
* வனசுந்தரி (1951)
* புது வாழ்வு (1957)
* ராஜராஜன் (1957)

## தயாரித்த திரைப்படம்
* மானம் காத்த மனைவி

## மேற்கோள்கள்

## வெளி இணைப்புகள்
இளங்கோவன் பற்றி,  இது தமிழ். இணைய தளத்தில் கிருஷ்ணன் வெங்கடாசலம்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்

பகுப்பு:1913 பிறப்புகள்
பகுப்பு:1971 இறப்புகள்
பகுப்பு:கலைமாமணி விருது பெற்றவர்கள்
பகுப்பு:காஞ்சிபுரம் மாவட்ட மக்கள்
பகுப்பு:தமிழ் சிறுகதையாளர்கள்
1480

**1480** (**[[உரோமை எண்ணுருக்கள்|MCDLXXX]]**) பழைய யூலியன் நாட்காட்டியில் சனிக்கிழமை ஆரம்பமான ஒரு நெட்டாண்டாகும்.

## நிகழ்வுகள்
*மார்ச் 6 &ndash; டொலெடோ உடன்பாடு: எசுப்பானியாவின் பெர்டினண்டும், இசபெல்லாவும் போர்த்துக்கீச அபொன்சோ கைப்பற்றிய ஆப்பிரிக்கப் பகுதிகளை அங்கீகரித்தனர். பதிலாக கேனரி தீவுகள் எசுப்பானியாவுக்குக் கொடுக்கப்பட்டது.
*சூலை 28 &ndash; இரண்டாம் முகமது ரோட்சைக் கைப்பற்றும் முயற்சியில் தோல்வியடைந்தான்.
*சூலை 28 &ndash; உதுமானிய இராணுவம் இத்தாலியின் ஒத்திராந்தோவை வந்தடைந்தது. அவர்களை விரட்ட திருத்தந்தை நான்காம் சிக்சுடசு சிலுவைப் போரை அறிவித்தார்.
*ஆகத்து 14 &ndash; இத்தாலியின் தெற்கே ஒத்ராந்தோ நகரில் இசுலாமுக்கு மதம் மாற மறுத்த 800 கிறித்தவர்கள் உதுமானியர்களால் கழுத்து துண்டிக்கப்பட்டுக் கொலை செய்யப்பட்டனர். இந்த ஒத்ராந்தோ மறைசாட்சிகள் 2013-இல் திருச்சபையினால் புனிதர்களாக அறிவிக்கப்பட்டனர்.
*செப்டம்பர் 27 &ndash; பெர்டினண்டும் முதலாம் இசபெல்லாவும் எசுப்பானிய திரிபுக் கொள்கை விசாரணையை ஆரம்பித்தனர்.
* அக்டோபர் &ndash; உக்ரா ஆற்றில் பெரிய நிலைப்பாடு: தங்க நாடோடிக் கூட்டத்திலிருந்து மாஸ்கோவில் சுதந்திரமாகச் செயல்பட ஆரம்பித்தது. *விளாதிமிரின் தியோதோகோசின்* திருவோவியம் மாஸ்கோவைக் காப்பாற்றியதாக நம்பப்பட்டது.
*அலெக்சாந்திரியாவின் கலங்கரை விளக்கத்தின் கடைசி எச்சங்களும் காணாமல் போயின.
*இலங்கையில் ஏழாம் பராக்கிரமபாகுவின் ஆட்சி.

## பிறப்புகள்
*ஏப்ரல் 27 &ndash; பெர்டினென்ட் மகலன், போர்த்துக்கீச மாலுமி, நாடுகாண் பயணி (இ. 1521)

## இறப்புகள்

## மேற்கோள்கள்
தம்நார் குகைகள்

**தம்நார் குகைகள்** (**Dhamnar Caves**) இந்தியாவின் மத்தியப் பிரதேசம் மாநிலத்தின் மண்டசௌர் மாவட்டத்திலுள்ள தம்நார் கிராமத்தில் உள்ள மலையில் அமைந்துள்ளது.   

இங்கு கிபி ஏழாம் நூற்றாண்டில் 51 குடைவரைகளில் பௌத்த தூபிகள், சைத்தியங்கள், விகாரைகள் நிறுவப்பட்டது. இக்குடைவரையில் கௌதம புத்தரின் அமர்ந்த நிலை மற்றும் உறங்கும் நிலையில் சிற்பங்கள் நிறுவப்பட்டுள்ளது.   


Dhamnar caves2.JPG|தம்நார் குடைவரை 
Buddist sculpture caves.jpg|குடைவரையின் கௌதம புத்தர் சிற்பம்
Dhamnar caves.JPG|தம்நார் சைத்தியம்
Dhamnar caves3.JPG|பாடி கச்சஹரி (குகை எண் 6)


## இதனையும் காண்க
* பசுபதிநாதர் கோயில்
* தர்மராஜேஸ்வரர் குடைவரைக் கோயில்
* இந்தியக் குடைவரைக் கோயில்கள்

## மேலும் படிக்க
*
*

## மேற்கோள்கள்

பகுப்பு:இந்தியக் குடைவரைக் கோயில்கள்
பகுப்பு:பௌத்த யாத்திரைத் தலங்கள்
பகுப்பு:மத்தியப் பிரதேச சுற்றுலாத் தலங்கள்
பகுப்பு:இந்தியத் தொல்லியற்களங்கள்
பகுப்பு:இந்தியாவில் உள்ள குகைகள்
பகுப்பு:இந்தியக் கட்டிடக்கலை
பகுப்பு:மத்தியப் பிரதேச வரலாறு
*
ஈரிணைய-அமைல் அசிட்டேட்டு

**ஈரிணைய-அமைல் அசிட்டேட்டு** *(sec-Amyl acetate)* என்பது C7H14O2 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் மற்றும் ஓர் எசுத்தர் ஆகும். ஈரிணைய அமைல் ஆல்ககால் எனப்படும் 2-பென்டனாலை அசிட்டிக் அமிலத்துடன் சேர்த்து எசுத்தராக்கல் வினைக்கு உட்படுத்தி ஈரிணைய-அமைல் அசிட்டேட்டு உருவாக்கப்படுகிறது . நைட்ரேட்டுகள், வலிமையான ஆக்சிசனேற்றிகள், காரங்கள் மற்றும் அமிலங்களுடன் இது வினைபுரிகிறது .

## மேற்கோள்கள்

பகுப்பு:எசுத்தர்கள்
பகுப்பு:அசிட்டேட்டு எசுத்தர்கள்
பகுப்பு:அமைல் எசுத்தர்கள்
மாங்கனீசு(II) அசிட்டேட்டு

**மாங்கனீசு(II) அசிட்டேட்டு** *(Manganese(II)acetate)* என்பது Mn(CH3CO2)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தின் நீரேற்றுகள் Mn(CH3CO2)2.(H2O)n என்ற  பொதுவாய்ப்பாட்டுடன் காணப்படுகின்றன. இங்குள்ள n = 0, 2, 4. என்ற எண்களைக் குறிக்கிறது. ஒரு வினையூக்கியாகவும் உரமாகவும் இது பயன்படுத்தப்படுகிறது.

## தயாரிப்பு

மாங்கனீசு(II,III) ஆக்சைடு அல்லது மாங்கனீசு(II) கார்பனேட்டு போன்ற சேர்மங்களில் ஒன்றை அசிட்டிக் அமிலத்துடன் சேர்த்து சூடுபடுத்தி மாங்கனீசு(II) அசிட்டேட்டு தயாரிக்கப்படுகிறது :


:MnCO3 + 2 CH3CO2H  → Mn(CH3CO2)2 + CO2 + H2O.

## கட்டமைப்பு

நீரற்ற மாங்கனீசு(II) அசிட்டேட்டும் இருநீரேற்று மாங்கனீசு(II) அசிட்டேட்டும் (Mn(CH3CO2)2.2H2O) ஒருங்கிணைவுப் பலபடிகளாகும். இருநீரேற்று வடிவம் எக்சு கதிர் படிகவியல் ஆய்வு மூலம் வரையறுக்கப்பட்டுள்ளது. ஒவ்வொரு மாங்கனீசு(II) மையமும் ஆறு ஆக்சிசன் மையங்களால் சூழப்பட்டுள்ளது. இந்த ஆக்சிசன் மையங்கள் நீர் ஈந்தணைவிகளாலும் அசிட்டேட்டுகளாலும் வழங்கப்படுகின்றன. 

## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:அசிட்டேட்டுகள்
மாங்கனீசு(II) சல்பைடு

**மாங்கனீசு(II) சல்பைடு** *(Manganese(II) sulfide)* என்பது MnS என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு, கந்தகம் ஆகிய தனிமங்கள் சேர்ந்து இச்சேர்மம் உருவாகிறது. இயற்கையில் இச்சேர்மம் அல்பான்டைட்டு (சம அளவு), ராம்பர்கைட்டு (அறுகோணம்) போன்ற கனிமங்களாகக் காணப்படுகிறது. சமீபத்தில் பிரௌனெய்ட்டு என்ற கனிமத்திலும் காணப்படுவதாக கூறப்படுகிறது. இக்கனிமம் இசுபாலரைட்டு வகை கனிமத்துடன் சம அளவு கொண்டதாகவும், மிகவும் அரிய வகை கனிமமாகவும், விண்கற்களில் மட்டுமே காணப்படுகின்ற கனிமமாகவும் கருதப்படுகிறது . 
   
## தயாரிப்பு

மாங்கனீசு(II) குளோரைடு போன்ற மாங்கனீசு(II) உப்புகளுடன் அமோனியம் சல்பைடைச் சேர்த்து வினைபுரியச் செய்வதன் மூலமாக மாங்கனீசு(II) சல்பைடு தயாரிக்கப்படுகிறது. 

: +  → 2  + MnS

## பண்புகள்

மாங்கனீசு(II) சல்பைடின் படிகக் கட்டமைப்பு சோடியம் குளோரைடு சேர்மத்தின் படிகக் கட்டமைப்பு போலவே காணப்படுகிறது. 
குறைந்த ஆற்றல் கொண்ட ஆக்கிரமிப்பு செய்யாத மாங்கனீசு ஆர்பிட்டால்களுக்கு இடையில் உள்ள வலிமையற்ற பிணைப்புகள் காரணமாக இந்த இளஞ்சிவப்பு நிறம் தோன்றியிருக்கலாம். உள்ளடங்காப் பட்டைக்குப் பதிலாக வெவ்வேறான நிலைகளில் இது நிகழலாம். எனவே, குறைந்த ஆற்றல் பட்டையிலிருந்து மின்னணு பட்டை பரிமாற்றத்திற்கு உயர் ஆற்றல் போட்டான்கள் தேவைப்படுகின்றன. 

## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:மோனோசல்பைடுகள்
சீக்பிரீட் லென்சு

**சீக்பிரீட் லென்சு** ( Siegfried Lenz 7 மார்ச்சு 1926 - 7 அக்டோபர் 2014) செருமானிய எழுத்தாளர், புதின ஆசிரியர், கட்டுரை ஆசிரியர் மற்றும் நாடக ஆசிரியர் ஆவார்.

## விருதுகளும் பரிசுகளும்

1988 இல் செருமனி பிராங்க்பர்ட்  புத்தகச் சந்தையில் அமைதிக்கான பரிசு இவருக்கு வழங்கப்பட்டது. 2000 ஆம் ஆண்டில் கோதே பரிசு இவருக்குக் கிடைத்தது. 2001 இல் இவருக்கு நாட்டின் உயரிய குடிமகன் என்ற பட்டம் கிடைத்தது. 2004 மற்றும் 2011  இல் மற்றொரு  சிறந்த குடிமகன் பட்டமும் பெற்றார். இத்தாலியன் பன்னாட்டு நோனினோ பரிசு 2011 அக்டோபரில் இவருக்கு வழங்கப்பட்டது.

## மேற்கோள்கள்

பகுப்பு:1926 பிறப்புகள்
பகுப்பு:2014 இறப்புகள்
பகுப்பு:செருமானிய எழுத்தாளர்கள்
மூன்றாவது ஊர் வம்சம்

**ஊரின் மூன்றாம் வம்சம்** (Third Dynasty of Ur) அல்லது **புதிய சுமேரிய பேரரசு** என்பது மெசொப்பொத்தேமியாவின் தெற்கில் அமைந்த ஊர் நகரத்தை தலைநகராகக் கொண்டு பாபிலோனியவைக்  கிமு  2112 முதல்   2004  முடிய 108 ஆண்டுகள் ஆண்ட இறுதி சுமேரிய வம்சம் ஆகும்.

இது அக்காடியப் பேரரசு மற்றும் குடியன் வம்சத்தினர் ஆட்சிக்குப் பின் சுமேரியாவை ஆண்ட இறுதி ஊர் வம்சமாகும். மூன்றாம் ஊர் வம்சத்தின் மன்னர் ஊர்-நம்மு தெற்கு மெசொப்பொத்தேமியாவில் மூன்றாவது ஊர் வம்ச ஆட்சியை நிறுவினார்.  மூன்றாவது ஊர் வம்சத்தினர் தற்கால ஈராக், சிரியா, லெபனான் மற்றும் மேற்கு ஈரானிய பகுதிகளை கிமு 2112 முதல் 2004  முடிய  ஆண்டனர்.

இவ்வம்சத்தினர் ஊர், இசின், லார்சா, பாபிலோன், மாரி மற்றும்  இசுன்னா போன்ற  நகர இராச்சியங்களை கைப்பற்றி தங்கள் இராச்சியத்தை விரிவிபடுத்தினர். மேலும் மேல் மெசொப்பொத்தேமியாவின் சசிரா நகரையும் வென்றனர்.ஈலம் மக்களின் படையெடுப்பால் வீழ்ச்சியடைந்த மூன்றாம் ஊர் வம்சத்தின் பபிலோனியாவை, வெளிநாட்டு  அமோரிட்டு மக்கள் வசப்படுத்தினர்.

## மூன்றாம் ஊர் வம்ச ஆட்சியாளர்கள்

## இதனையும் காண்க
* கில்கமெஷ்
* பாபிலோனியா
* ஊர்
* மெசொப்பொத்தேமியா
* அக்காடியப் பேரரசு
* பாபிலோனியா
* அமோரிட்டு மக்கள்
* பாபிலோன்
* மாரி
* ஈலம்

## மேற்கோள்கள்


## வெளி இணைப்புகள்
*  3rd Dynasty of Ur
*The State of Ur III Research

## மேலும் படிக்க
*
*

பகுப்பு:மெசொப்பொத்தேமியாவின் வரலாறு
பகுப்பு:சுமேரிய நாகரிகம்
பகுப்பு:ஆசியாவின் முன்னாள் பேரரசுகள்
பகுப்பு:முன்னாள் முடியாட்சிகள்
சிறீ மணக்குள விநாயகர் பொறியியல் கல்லூரி

**சிறீ மணக்குள விநாயகர் பொறியியல் கல்லூரி** (Sri Manakula Vinayagar Engineering College (SMVEC)) என்பது புதுச்சேரி மாநிலம், மதகடிப்பட்டு பகுதியில் 1999இல் நிறுவப்பட்ட ஒரு தனியார் பொறியியல் கல்லூரி ஆகும். இக்கல்லூரியானது புதுச்சேரி பல்கலைக்கழகம் கட்டுப்பாட்டில் இயங்குகிறது. மேலும் இது புது தில்லியில் இயங்குகின்ற ஏ. ஐ. சி. டி. இ.யின் அங்கீகாரம் பெற்ற கல்லூரி ஆகும்.

## இருப்பிடம்
இக்கல்லூரியானது புதுவை மாநிலம், மதகடிப்பட்டு என்னும் ஊரில் அமைந்துள்ளது. இக்கல்லூரியிலிருந்து புதுச்சேரி 22 கி. மீ தொலைவிலும், விழுப்புரம் 16 கி. மீ தொலைவிலும் உள்ளது.

## உள்கட்டமைப்பு
இந்த கல்லூரி வளாகமானது 60 ஏக்கர் பரப்பளவில் உள்ளது.
* நிர்வாக வளாகம்
* பல்கலைக்கழக வளாகம் 
* அறிவியல் மற்றும் மனிதவள மேம்பாடு வளாகம்
* தகவல் தொழிற்நுட்ப பிரிவு வளாகம்
* இயந்திரவியல் பிரிவு வளாகம்
* மின்னியல் மற்றும் மின்னணுவியல் பிரிவு வளாகம்
* மின்னணுவியல் தொழிற்நுட்ப பிரிவு வளாகம்
* உணவகம்
* மாணவர்கள் விடுதி
* மாணவிகள் விடுதி

## இளநிலை தொழில்நுட்பவியல் பிரிவுகள்
*இளநிலை தொழில்நுட்பவியல்-தகவல் தொழில்நுட்பதுறை (1999 முதல்)
*இளநிலை தொழில்நுட்பவியல்-கணிப்பொறி அறிவியல் பொறியியல் துறை  
*இளநிலை தொழில்நுட்பவியல்-செயர்கை நுண்ணறிவு மற்றும்  தரவு அறிவியல் துறை
*இளநிலை தொழில்நுட்பவியல்-கருவியல் கட்டுப்பாடு பொறியியல் துறை
*இளநிலை தொழில்நுட்பவியல்-இயந்திரவியல் பொறியியல் துறை
*இளநிலை தொழில்நுட்பவியல்-குடிசார் பொறியியல் துறை
*இளநிலை தொழில்நுட்பவியல்-கணிப்பொறி அறிவியல் மற்றும் தொடர்பு பொறியியல் துறை
*இளநிலை தொழில்நுட்பவியல்-எந்திர மின்னணுவியல் பொறியியல் துறை
*இளநிலை தொழில்நுட்பவியல்-மின்னணுவியல் மற்றும் தொடர்பு பொறியியல் துறை
*இளநிலை தொழில்நுட்பவியல்-மின்னியல் மற்றும் மின்னணுவியல்பொறியியல் துறை
*இளநிலை தொழில்நுட்பவியல்-கணிப்பொறி அறிவியல் மற்றும் வனிக முறைமை  துறை

## முதுநிலை தொழில்நுட்பவியல் பிரிவுகள்
*முதுநிலை தொழில்நுட்பவியல்-கணிப்பொறி அறிவியல் பொறியியல் துறை  
*முதுநிலை தொழில்நுட்பவியல்-செயர்கை நுண்ணறிவு மற்றும்  தரவு அறிவியல் துறை

## சார்பு
இது பாடத்திட்டத்தின் அடிப்படையில் புதுச்சேரி பல்கலைக்கழகத்துடன் இணைந்தது ஆகும்.

## மேற்கோள்கள்

## வெளி இணைப்புகள்
* சிறீ மணக்குள விநாயகர் பொறியியல் கல்லூரி அதிகாரப்பூர்வ இணையதளம் 

பகுப்பு:புதுச்சேரியில் உள்ள கல்லூரிகள்
தப்பியோடிய பொருளாதாரக் குற்றவாளிகள் சட்டம்

**தப்பியோடிய பொருளாதார குற்றவாளிகள் சட்டம், 2018** (*Fugitive Economic Offenders Act, 2018*) என்பது இந்திய நீதிமன்றங்களின் வரம்பிற்கு உட்படாத தப்பியோடியப் பொருளாதாரக் குற்றவாளிகளின் சொத்துகள் மற்றும் உடைமைகளை கைப்பற்றுவதற்காக 31 சூலை 2018 அன்று  இயற்றப்பட்டச் சட்டமாகும். ரூபாய் 100 கோடிக்கும் அதிகமாக பொருளாதராக் குற்றங்களில் ஈடுபட்டோர் மீது நடவடிக்கை எடுக்கும் வகையில் இந்தச் சட்டத்தில் வழிவகை செய்யப்பட்டுள்ளது.இச்சட்ட முன்மொழிவு மக்களவையில் 12 மார்ச் 2018 அன்று அறிமுகப்படுத்தப்பட்டு, 25 சூலை 2018 அன்று நிறைவேற்றப்பட்டது. இந்தச் சட்டத்தின்படி சிறப்பு நீதிமன்றமானது பணம் மோசடி தடுப்புச் சட்டத்தின் படிதவறு செய்தவரை குற்றவாளி என அறிவிக்கும்.

## மாநிலத் தலைநகரங்களில் சிறப்புப் பிரிவு
தப்பியோடிய குற்றவாளிகள் தொடர்பான வழக்குகளை விசாரிக்க, அனைத்து மாநிலங்களின் தலைநகரங்களில் சிறப்பு பிரிவை மாநில அரசுகள் அமைக்க வேண்டும். அத்தகைய பிரிவு இல்லாதது, குற்றவாளிகளை நாடு கடத்தும் செயல்பாட்டில் சிக்கல்களை உருவாக்குகிறது,'' என, மத்திய உள்துறை அமைச்சர் அமித் ஷா தெரிவித்துள்ளார்.
## தப்பியோடிய குற்றவாளிகள்

## சான்றுகள்

## வெளி இணைப்புகள்
* The Fugitive Economic Offenders Bill, 2018

பகுப்பு:இந்திய அரசின் சட்டங்கள்
பகுப்பு:இந்தியாவில் சட்ட அமலாக்கம்
பகுப்பு:இந்திய நிதி அமைச்சகம்
என். கேசவன்

**என். கேசவன்** (N. Kesavan, இறப்பு: செப்டம்பர் 06, 2011) ஓர் இந்திய அரசியல்வாதியும், சிறீ மணக்குள விநாயகர் கல்வி நிறுவனத்தின் நிறுவனரும் ஆவார். இவர் இலாஸ்பேட்டை தொகுதியிலிருந்து, புதுச்சேரி சட்டமன்ற உறுப்பினராக 1996 முதல் 2001 வரை பதவியில் இருந்தார். இவர் திராவிட முன்னேற்றக் கழகத்தைச் சேர்ந்தவராவார். இவர் 2011 ஆம் ஆண்டில் மரணமடைந்தார்.

## சிறீ மணக்குள விநாயகர் கல்வி நிறுவனம்
இவர், புதுச்சேரி மாநிலத்தில் இயங்குகின்ற 
*சிறீ மணக்குள விநாயகர் கல்வி நிறுவனத்தை* 1996 ஆம் ஆண்டு நிறுவினார். இவர் இறப்புக்குப் பிறகு திரு. எம். தனசேகரன் என்பவர் நிறுவனத்தைக் கவனித்து வருகிறார்.

## கல்வி நிறுவனங்கள்
* சிறீ மணக்குள விநாயகர் பொறியியல் கல்லூரி, மதகடிப்பட்டு, புதுச்சேரி
* சிறீ மணக்குள விநாயகர் மருத்துவக் கல்லூரி மற்றும் ஆராய்ச்சி நிறுவனம், மதகடிப்பட்டு, புதுச்சேரி
* சிறீ மணக்குள விநாயகர் தொழிற்நுட்பக் கல்லூரி, மதகடிப்பட்டு, புதுச்சேரி
* சிறீ மணக்குள விநாயகர் செவிலியர் கல்லூரி, மதகடிப்பட்டு, புதுச்சேரி
* வெங்கடேசுவரா கல்வியல் கல்லூரி, மதகடிப்பட்டு, புதுச்சேரி
* மயிலம் பொறியியல் கல்லூரி, மயிலம், விழுப்புரம்

## மேற்கோள்கள்

பகுப்பு:2011 இறப்புகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:புதுச்சேரி அரசியல்வாதிகள்
1-டையசைடோகார்பமோயில்-5-அசைடோடெட்ரசோல்

**1-டையசைடோகார்பமோயில்-5-அசைடோடெட்ரசோல்** *(1-Diazidocarbamoyl-5-azidotetrazole)* என்பது C2N14  என்ற மூலக்கூற்று வாய்ப்பாடு கொண்ட ஒரு பல்லினவளைய கனிம வேதியியல் சேர்மமாகும். டெரெக் லோவி) என்ற மருத்துவ வேதியியலர் மற்றும் வேதியியல் வலைப்பதிவர் இச்சேர்மத்தை அசைடோசைடு அசைடு என்ற செல்லப்பெயரால் குறிப்பிடுகிறார். ஐசோசயனோசன்டெட்ரா அசைடின் மாற்றியமாகவும் மிகவும் அபாயகரமான வெடிபொருளாகவும் இது கருதப்படுகிறது.

## தயாரிப்பு

டிரையமினோகுவானிடியம் குளோரைடுடன் நீரில் கரைக்கப்பட்ட சோடியம் நைட்ரைட்டைச் சேர்த்து ஈரசோனியமாக்கல் மூலம் 1-டையசைடோகார்பமோயில்-5-அசைடோடெட்ரசோல் உற்பத்தி செய்யப்படுகிறது.

## தீங்குகள்

எந்தவொரு சிறு தூண்டுதலும் 1-டையசைடோகார்பமோயில்-5-அசைடோடெட்ரசோல் சேர்மத்தை வெடிக்கச் செய்யும். இராமன் நிறமாலையியலைப் பயன்படுத்தி இதனுடைய அகச்சிவப்பு நிறமாலை வீச்சை பட்டியலிட முயன்றபோதே இது வெடித்தது.

## மேற்கோள்கள்

பகுப்பு:அசைடுகள்
பகுப்பு:வெடிக்கும் வேதிப்பொருட்கள்
பகுப்பு:டெட்ராசோல்கள்
5-அமினோடெட்ரசோல்

**5-அமினோடெட்ரசோல்** *(5-Aminotetrazole)* என்பது HN4CNH2  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மத்தை நீரிலி மற்றும் நீரேற்று என்ற வகைகளிலும் தயாரிக்க இயலும். இச்சேர்மம் 80% நைட்ரசனை பகுதிப்பொருளாகக் கொண்டது ஆகும். எனவே நைட்ரசன் வாயுவாக (N2) இது சிதைவடைய வாய்ப்புகள் அதிகமாகும். இச்சேர்மத்தை காற்றுப் பைகள், ஊதும் முகவர்கள் போன்ற வாயுவாக்கித் திட்டங்களில் பயன்படுத்த பரவலாக ஆராயப்பட்டு வருகிறது.

இம்மூலக்கூறு சமதளக் கட்டமைப்பு வடிவில் உள்ளது. நீரேற்றில் உள்ள ஐதரசன் பிணைப்பு வகை வளையத்திலுள்ள கார்பனுக்கு அடுத்ததாக NH இடம்பெறுவதற்கு உதவுகிறது.

பல்வளைய வேதியியலில் 5-அமினோடெட்ரசோல் பயன்படுகிறது. குறிப்பாக பலபகுதிவினைகளில் ஒரு தொகுப்பலகாக இது பயன்படுகிறது.  
  
## மேற்கோள்கள்

பகுப்பு:டெட்ராசோல்கள்
தயாடையசோல்கள்

**தயாடையசோல்கள்** *(Thiadiazoles)* என்பவை வேதியியலில் உள்ள அசோல் சேர்மங்களின் துணைக் குழு சேர்மங்களாகும். கட்டமைப்பு ரீதியாக இவ்வகைச் சேர்மங்களில்  இரண்டு நைட்ரசன் மற்றும் ஒரு கந்தக அணுக்கள் இரண்டு இரட்டைப் பிணைப்புகளால்  சேர்க்கப்பட்டு ஓர் அரோமாட்டிக் வளையம் மூலம் ஓர் ஐந்து உறுப்பினர் பல்லின வளையச் சேர்மத்தை உருவாக்குகின்றன.

ஆண்ட்செ-வித்மன் பெயரிடல் முறையைப்பின்பற்றி தயாடையசோல் என்ற பெயர் தோன்றியுள்ளதாகக் கருதப்படுகிறது. கட்டமைப்பில் இடம்பெற்றுள்ள பல்லின அணுக்களின் அமைவிடத்தைப் பொறுத்து நான்கு விதமான கட்டமைப்புகளில் இச்சேர்மம் இருப்பதற்கான சாத்தியங்கள் உள்ளன. இவற்றை ஒன்றிலிருந்து மற்றொரு கட்டமைப்புச் சேர்மமாக உருவாக்க இயலாது. மேலும் இந்த காரணத்தால் இவற்றை இயங்கு சமநிலைகள் என வகைப்படுத்தாமல் கட்டமைப்பு மாற்றியங்கள் என்றுதான் வகைப்படுத்த இயலும்.  இவை அரிதாக தயாரிக்கப்படுகின்றன. குறிப்பிட்ட ஒரு பயன் இவற்றுக்கு உண்டு என்பது அறியப்படவில்லை. இருப்பினும் மருந்தியலில் இவற்றின் கட்டமைப்பின் மையக்கருத்து பொதுவாகக் காணப்படுகிறது 


 1,2,3-thiadiazole-numbered-2D-skeletal.png |1,2,3-தயாடையசோல்
 1,2,4-thiadiazole-2D-skeletal.png |1,2,4-தயாடையசோல்
 1,2,5-Thiadiazole-2D-skeletal.svg |1,2,5-தயாடையசோல்
 1,3,4-thiadiazole-2D-skeletal.png |1,3,4-தயாடையசோல்
.
## மேற்கோள்கள்

பகுப்பு:தயாடையசோல்கள்
பகுப்பு:வேதி வினைக்குழுக்கள்
டையசோல்

**டையசோல்** *(Diazole)* என்பது C3H4N2 என்ற மூலக்கூற்று வாய்ப்பாட்டைக் கொண்ட சமபகுதிய வேதிச்சேர்மம் ஒன்றைக் குறிக்கும். மூன்று கார்பன் அணுக்களும் இரண்டு நைட்ரசன் அணுக்களும் சேர்ந்து உருவான ஐந்து உறுப்பினர் வளையச் சேர்மம் டையசோல் எனப்படுகிறது.

பின்வருவன இரண்டு மாற்றியங்களாகும் :

*இமிடசோல் (1,3-டையசோல்)  
*பைரசோல்  (1,2-டையசோல்)   
 
## மேற்கோள்கள்

பகுப்பு:டையசோல்கள்
பகுப்பு:பல்லின வளையச் சேர்மங்கள்
பூச்சௌ

**பூச்சௌ** (*Fuzhou*) சீனாவின்  புஜியான் மாகாணத்தின் தலைநகரமும் மாகாணத்தின் மாவட்டநிலை நகரங்களில் மிகப் பெரியதுமாகும். நிங்டே கவுன்ட்டிகளுடன் இணைந்து இந்த நகரம் மிந்தோங்க மொழி இலக்கிய பண்பாட்டு மையமாக கருதப்படுகின்றது.

புஜியானின் மீப்பெரும் ஆறான மின் ஆற்றின் கழிமுகத்தின் வடக்கு (இடது) கரையில் பூச்சௌ அமைந்துள்ளது. இந்த நகரின் வடக்கே நிங்டே உள்ளது. பூச்சௌவின் மக்கள்தொகை 2010 கணக்கெடுப்பில் 7,115,370ஆக இருந்தது.  இதில் 4,408,076 பேர் நகரியப் பகுதியிலும் (61.95%) 2,707,294 பேர் நாட்டுப்புறப் பகுதியிலும் (38.05%) வாழ்கின்றனர்.2015இல்  உலகில் மிக விரைவாக வளர்ந்துவரும் பெருநகரப் பகுதிகளில் பத்தாவது இடத்தில் உள்ளதாக புரூக்கிங் கழகம் வரிசைப்படுத்தியுள்ளது.
சீனாவின் ஒருங்கிணைந்த நகரத் தொகுப்பில் தேசிய வளர்ச்சி மற்றும் சீர்திருத்த ஆணையம் பூச்சௌவை 20 இடத்தில் பட்டியலிட்டுள்ளது China.

## நகரக் காட்சி

## மேற்கோள்கள்

## வெளி இணைப்புகள்

* Fuzhou Government website
* Introduction to Fuzhou and local news  on *[[China Daily]]* website 
*Fuzhou Places to visit .
*Fuzhou News Net
*Fuzhou Municipal Television Station
* An early history of Fujian and Fuzhou 
* 
* Maritime Art - On the River Min
* Fuzhou Daily, Fuzhou Evening News and its Overseas Edition, the local newspapers
* Historic US Army map of Fuzhou, 1945
பகுப்பு:சீன நகரங்களும் ஊர்களும்
சோழகங்கம் ஏரி

thumb

**சோழகங்கம் ஏரி ** (தற்காலத்தில் **பொன்னேரி** என்று அழைக்கப்படுகிறது) என்பது தமிழ்நாட்டின், அரியலூர் மாவட்டம், கங்கைகொண்ட சோழபுரத்தில் உள்ள ஒரு ஏரியாகும். 

## வரலாறு
சோழப் பேரரசின் மன்னனான இராசேந்திர சோழன் கி.பி. 1012 இருந்து 1044 வரை சோழப் பேரரசை ஆண்டார். இவன் தனது காலத்தில் கங்கைகொண்ட சோழபுரம் என்ற புதிய தலைநகரையும், அங்கு இந்த ஏரியையும் வெட்டினான். வட இந்தியாவுக்கு தன் படைகளை அனுப்பி பல வட இந்திய அரசர்களை வெற்றிகொண்டு அதன் அடையாளமாக கங்கையிலிருந்து பொற்குடங்களில் கங்கை நீரை கொண்டுவந்து அந்த நீரை தான் வெட்டிய பெரிய ஏரியில் கலந்து அதனை ‘சோழகங்கம்’ என்ற பெயரைச் சூட்டினான். இந்த ஏரிக்காக கொள்ளிடத்திலிருந்து அறுபது கல் தொலைவுக்குக் கால்வாய் வெட்டி, சோழகங்கத்துக்கு நீர்வழித் தடம் உருவாக்கப்பட்டது. கல்லணைக்கு ஏறத்தாழ 5 கல் கிழக்கே அன்பில் - செங்கரையூர் சாலையில் - கொள்ளிடத்தின் வடகரையில் அரியூரை அடுத்து அந்த நீர்வழித் தடத்தின் தலைவாய் அமைந்திருந்தது. அங்கு அமைக்கப்பட்ட மதகின் எச்சம் இன்றும்கூட கொள்ளிடத்தின் வடகரையை ஒட்டிச் சிதைந்த நிலையில் உள்ளது.

## பரப்பும் ஆயக்கட்டும்
இந்த ஏரி 16 மைல் நீளமும் 3 மைல் அகலமும் கொண்டதாக வெட்டப்பட்டது. நீரை வெளியேற்ற கலிங்குகள் அமைக்கப்பட்டிருந்தன. இதன் வடிகாலாக வீராணம் ஏரி இருந்தது. இந்த ஏரியானது குருவாலப்பர் கோவில், ஆமணக்கன் தோண்டி, உட்கோட்டை, பிச்சனூர் என்னும் நான்கு ஊராட்சிகளை தழுவிக் கிடக்கிறது. 4800 மீட்டர் நீளம் கொண்ட இதன் மொத்த பரப்பளவு 824 ஏக்கர். மொத்த நீர்ப்பிடிப்புப் பகுதி 2,811 சதுர கிலோ மீட்டர். கரை உயரம் 35.280 மீட்டர். மிகையான நீர்மட்ட அளவு 34.080 மீட்டர். ஏரியின் மொத்த கொள்ளளவு 0.3241 கோடி கன மீட்டர். பதிவு பெற்ற ஆயக்கட்டு நிலங்கள் 1574 ஏக்கர். பதிவு பெறாத ஆயக்கட்டு நிலங்கள் ஆயிரம் ஏக்கர் ஆகும். இந்த ஏரி 1957க்குப் பிறகு தூர்வாரப்படாமல் பல ஆக்கிரமிப்புகளுக்கு ஆளாகியுள்ளது.

## மேற்கோள்கள்

பகுப்பு:அரியலூர் மாவட்ட ஏரிகள்
மூவலூர் இராமாமிர்தம் அம்மையார் நினைவு திருமண உதவித்திட்டம்

**மூவலூர் இராமாமிர்தம் அம்மையார் நினைவு திருமண உதவித்திட்டம்**, தமிழ்நாட்டின் ஏழைப் பெண்களின் திருமண உதவிக்கான இத்திட்டம் மூவலூர் இராமாமிர்தம் நினைவாக, தமிழக முன்னாள் முதல்வர் மு. கருணாநிதியால்  1989ல்  ரூ.5,000 திருமண நிதியுதவியாக துவக்கப்பட்ட இந்த திட்டத்தில், 2009இல் ரூ.25,000 ஆக உயர்த்தி வழங்கப்பட்டது.  பின்னர் 2011இல் இத்திட்டத்தவகையை 50,00 ஆக உயர்த்தியும் தாலிக்கு 4 கிராம் தங்கமும் சேர்த்து முன்னாள் முதல்வர் ஜெயலலிதா ஆட்சிக்காலத்தில் வழங்கப்பட்டது. 2016இல் 8 கிராம் தங்கமாக உயர்த்தி வழங்கப்பட்டது.

ஒரு குடும்பத்திற்கு ஒரு பெண்ணிற்கு மட்டும் திருமண உதவி தொகை வழங்கப்படும். பெண்ணின் வயது 18 முடிந்திருக்க வேண்டும். குடும்ப ஆண்டு வருமானம் ரூபாய் 24,000 மிகாமல் இருக்க வேண்டும். . 

உதவித்தொகைக்கான விண்ணப்பத்துடன் பெண்ணின் திருமண அழைப்பிதழ், ஆண்டு வருமான சான்றிதழ், பள்ளி அல்லது கல்லூரி அல்லது பாலிடெக்னிக் மாற்றுச் சான்றிதழ் மற்றும் மதிப்பெண் பட்டியல் நகல் ஆகியவைகளை இணைத்து, திருமணத்திற்கு 45 நாட்களுக்கு முன்னர் திருமண உதவித்தொகைக்கான விண்ணப்பத்தை தங்கள் வாழும் பகுதியின் மாநகராட்சி ஆணையர் அல்லது  நகராட்சி ஆணையர் அல்லது  ஊராட்சி ஒன்றிய ஆணையர் அல்லது  மாவட்ட சமூகநல அலுவலர் அலுவலகத்திற்கு அனுப்பவேண்டும்.  

## திருமண உதவித் தொகையும், தகுதிகளும்
* **திட்டம் 1**: பத்தாம் வகுப்பு பள்ளிக் கல்வி  முடித்திருத்தால் போதுமானது (தேர்ச்சி பெற்றிருக்கத் தேவையில்லை). பழங்குடியின பெண்கள் எனில் ஐந்தாம் வகுப்பு பள்ளிக்கல்வி முடித்திருக்க வேண்டும்.  தனியார் / தொலைதூரக் கல்வி மூலம் படித்து இருந்தால் 10ம் வகுப்பு தேர்ச்சி பெற்றிருக்க வேண்டும். இவர்களுக்கு ரூபாய் 25,000 மதிப்புள்ள காசோலை மற்றும் 4 கிராம் தங்க நாணயம் வழகப்படும்.
 
* **திட்டம் 2**: பட்டதாரிகள் எனில் கல்லூரியிலோ அல்லது தொலை தூரக்கல்வி மூலமோ அல்லது அரசால் அங்கீகரிக்கப்பட்ட திறந்தவெளி பல்கலைக் கழகங்களிலோ படித்து தேர்ச்சி பெற்றிருக்க வேண்டும். பட்டயப் படிப்பு (Diploma Holders) எனில் தமிழக அரசின் தொழில்நுட்ப கல்வி இயக்குனரகத்தால் அங்கீகரிக்கப்பட்ட கல்வி நிறுவனங்களில் படித்து தேர்ச்சி பெற்றிருத்தல் வேண்டும்.  இவர்களுக்கு ரூபாய் 50,000 மதிப்புள்ள காசோலை மற்றும் 4 கிராம்  தங்க நாணயம் வழங்கப்படும்.

## திட்டம் மாற்றியமைப்பு
2022 ஆண்டு மு. க. ஸ்டாலின் தலைமையிலான தமிழக அரசு இத்திட்டத்தை பெண் கல்வியை ஊக்குவிக்கும்படியாக மூவலூர் இராமாமிர்தம் அம்மையார் உயர்கல்வி உறுதித் திட்டம் என்று மாற்றியமைத்தது. இப்புதிய திட்டத்தின்படி 6 முதல் 12ஆம் வகுப்புவரை அரசு பள்ளியில் பயின்று உயர்கல்வி படிக்கும் மாணவிகளுக்கு மாதம் ரூ 1000 உதவித் தொகை வழங்கும் திட்டமாக மாற்றியமைக்கப்பட்டது. இத்திட்டத்தில் மாணவிகளின் வங்கிக்கணக்கில் மாதம்தோறும் வரவு வைக்கப்படும். மேலும் இந்த மாணவிகள் ஏற்கெனவே பிற கல்வி உதவித்தொகை பெற்று வந்தாலும், இத்திட்டத்தில் கூடுதலாக உதவி பெறலாம். 

## மேற்கோள்கள்


## வெளி இணைப்புகள்
*  மூவலூர் இராமாமிர்தம் அம்மையார் நினைவு திருமண உதவித்திட்டம்

பகுப்பு:தமிழ்நாடு அரசின் பெண்களுக்கானத் திட்டங்கள்
ஏப்ரல் 2018 இந்தியாவில் சாதி எதிர்ப்புகள்

2018, ஏப்ரல் மாதத் துவக்கத்தில் இந்திய உச்ச நீதிமன்றம்,வன்கொடுமைத் தடுப்புச் சட்டத்தில் கைது செய்யப்பட்ட நபர்கள் முன்பிணைக்கு விண்ணப்பிக்கலாம் என தீர்ப்பளித்தது. இந்தத் தீர்ப்பிற்கு எதிராக ஆயிரக்கணக்கான  பட்டியல் சாதியினரும் பட்டியல் பழங்குடியினரும்இந்தியா முழுவதும் போராட்டத்தில் ஈடுபட்டனர். தொடர்ச்சியாக நடைபெற்ற வன்முறைகளினால் 10 பேர் இறந்தனர், நூற்றுக்கணக்கானோர் புண்பட்டனர்..

## பின்னணி
வன்கொடுமைத் தடுப்புச் சட்டம், 1989 இல் கொண்டுவரப்பட்ட சட்டமானது பட்டியல் சாதியினரும் பட்டியல் பழங்குடியினரை பாதுகாக்கின்றது. இந்தச் சட்டத்தின்படி குற்றம்சாட்டப்பட்ட நபர்களுக்கு முன்பிணை ஆணை வழங்க அனுமதிக்கவில்லை. தங்களிடம் அளிக்கப்பட்ட புகாரின் அடிப்படையில் குற்றம்சாட்டப்பட்ட நபரைக் கைது செய்து அவரின் மீது முதல் தகவல் அறிக்கை பதிவு செய்வது கட்டாயமாகும்.தேசிய ஆவணக் குற்றப் பதிவகத்தின் அறிக்கை 2016 இன் படி எஸ். சி சாதியினருக்கு எதிராக பதியப்பட்ட வழக்குகளில் 25.7% குற்றவாளிகள் எனவும், 20.8% எஸ். டி சாதியினருக்கு எதிராக 20.8% பதியப்பட்ட வழக்குகளில் குற்றவாளிகள் எனவும் தீர்ப்பு வந்தது. மார்ச் 20, 2018 இல் இந்திய உச்ச நீதிமன்றத்தில் நடந்த ஒரு வழக்கில் குற்றம் சாட்டப்பட்டவருக்கு நீதிமன்றம் முன்பிணை வழங்கினால் முன் அனுமதி வாங்கிய பிறகே குற்றம் சாட்டப்பட்டவரை கைது செய்ய வேண்டும் என நீதிமன்றம் தீர்ப்பளித்தது. இந்தத் தீர்ப்பிற்கு எதிராக இந்திய அரசின் சார்பாக இந்திய அரசுத் தலைமை வழக்குரைஞர் மறு ஆய்வு மனு தாக்கல் செய்தார்.

## சான்றுகள்


பகுப்பு:2018 நிகழ்வுகள்
பகுப்பு:சாதியம்
பகுப்பு:தலித்திய அரசியல்
பகுப்பு:2018 இல் இந்தியா
பகுப்பு:இந்தியாவில் எதிர்ப்புப் போராட்டங்கள்
மறு ஆய்வு மனு

இந்திய அரசியலமைப்பு   இன் படி இந்திய உச்ச நீதிமன்றம் எந்த ஒரு தீர்ப்பையும் மறு ஆய்வு செய்வதற்கு அதிகாரம் படைத்தது ஆகும். உச்சநீதிமன்றச் சட்டம் , 1966 இன் படி தீர்ப்பு வழங்கப்பட்ட 30 நாட்களுக்கு உள்ளாக மறு ஆய்வு மனு தாக்கல் செய்யப்பட வேண்டும். மேலும் இந்த மறு ஆய்வு மனுவானது தீர்ப்பு வழங்கப்பட்ட குழுவிற்கும் விநியோகிக்கப்பட வேண்டும்  எனவும் அறிவுறுத்தப்பட்டுள்ளது.

## முக்கிய வழக்குகள்

### 2ஜி அலைக்கற்றை வழக்கு
முதன்மைக் கட்டுரை: 2ஜி அலைக்கற்றை வழக்கு

பெப்ரவரி 2, 2012 இல் இந்திய உச்ச நீதிமன்றம் 2ஜி அலைக்கற்றை ஒதுக்கீட்டில் 122 உரிமங்களை விலக்கிவைத்தது.இந்தத் தீர்ப்பை எதிர்த்து இந்திய அரசு மார்ச் 2,2012 இல் மறு ஆய்வு மனு தாக்கல் செய்தது. இதே தினத்தில் எம்டிஎஸ் இந்தியா நிறுவனம் மறு ஆய்வு மனு தாக்கல் செய்தது. இந்திய உச்ச நீதிமன்றம் ஏப்ரல் 4,2012 இல் இந்திய அரசாங்கத்தின் மனுவை விசாரணைக்கு ஏற்றது. அதேசமயத்தில் ஏனைய 10 மறு ஆய்வு மனுக்களைதள்லுபடி செய்தது.

## சான்றுகள்

பகுப்பு:இந்திய அரசியலமைப்புச் சட்டம்
பகுப்பு:இந்தியாவில் சட்டம்
புளோரோனியம்

**புளோரோனியம்** *(Fluoronium)* அயனி என்பது H2F+ என்ற வேதிவாய்ப்பாட்டைக் கொண்ட ஒரு கனிம வேதியியல் நேர்மின் அயனி ஆகும். Sb2F−11 என்ற வாய்ப்பாட்டுடன் கூடிய எதிர்மின் அயனியைக் கொண்ட உப்பின் கட்டமைப்பு உறுதிபடுத்தப்பட்டுள்ளது  . புளோரோனியம் அயனி தண்ணீர் மூலக்கூறு மற்றும் அமைடு அயனியுடன்  ஒத்த எலக்ட்ரான் அமைப்பைப் பெற்றுள்ளது.

## மேற்கோள்கள்

பகுப்பு:நேர்மின்னயனிகள்
செனானியம்

**செனானியம் அயனி** *(Xenonium ion)* என்பது XeH+  என்ற வேதிவாய்ப்பாட்டைக் கொண்ட ஓர் ஓனியம் சேர்மம் ஆகும். புரோட்டானேற்றம் பெற்ற செனான் இதில் இடம்பெற்றுள்ளது. என்றாலும் செனானியம் என்ற நேர்மின் அயனியின் இருப்பு நிருபிக்கப்படவில்லை. புளோரோசெனானியம் அயனியின் (XeF+) உப்புகள் இருப்பதாக அறியப்படுகின்றன. செனான் எக்சாபுளோரோபிளாட்டினேட்டு என்று பொதுவாக அறியப்படும் புளோரோசெனானியம் பென்டாபுளோரோபிளாட்டினேட்டு (XeFPtF5) ஓர் உதாரணமாகும்.

## மேற்கோள்கள்

பகுப்பு:நேர்மின்னயனிகள்
குன்னங்கேரில் குருவிள ஜேக்கப்

**குன்னங்கேரில் குருவிள ஜேக்கப்** (**Kunnenkeril Kuruvila Jacob**) என்பவர் (1904-1991) கேரளத்தைச் சேர்ந்த ஒரு கல்வியாளர் ஆவார். இவர் 1904 ஆகத்து 3 அன்று கோட்டையம் மாவட்டத்தில் அய்மனம் என்னும் சிற்றூரில் பிறந்தவர், கோட்டையம், திருவனந்தபுரம், நாகர்கோயில், பாரூர் போன்ற இடங்களில் கல்வி பயின்றார். இவர் தன் உயர்கல்வியை இங்கிலாந்து நாட்டின் லீட்ஸ் பல்கலைக்கழகத்தில் முடித்தார். இவர் சென்னையில் எம். சி. சி. மேல்நிலைப் பள்ளியின் முதல் இந்தியத் தலைமையாசிரியராக 1931-ஆம் ஆண்டில் தனது 27 வயதில் பொறுப்பேற்று, 1962இல் ஓய்வுபெறும் வரை பணியாற்றினார். ஓய்வுபெற்ற பிறகு, ஆந்திரப் பிரதேசத்தின் ஐதராபாத் பொதுப் பள்ளியில் ஏழு ஆண்டுகளும், பின்னர் மகாராட்டிரத்தில் மும்பையில் உள்ள *கதீட்ரல் அண்டு ஜான் கேனன் பள்ளியின்* முதல்வராகவும் பணியாற்றினார். இவர் 1991 ஆகத்து 25 அன்று இறந்தார். இவர் முதல்வராகப் பொறுப்பேற்ற காலத்தில் இவர் பணிபுரிந்த பள்ளிகள் அனைத்தும் பின்தங்கிய நிலையிலே இருந்தன. பின்னர் தன்னுடைய தொலைநோக்குப் பார்வையாலும் சமூக அக்கறையாலும் அவற்றை முன்மாதிரிப் பள்ளிகளாக வளர்த்தெடுத்தார். இவரது பணிகளைப் பாராட்டும் விதமாக இந்திய அரசின் நான்காவது உயரிய விருதான பத்மசிறீ விருது 1991 ஆம் ஆண்டு வழங்கப்பட்டது. ஜேக்கப்பின் முன்னாள் மாணவர்கள் அவரை நினைவுகூரும் வகையில் பள்ளிக் கல்வியை ஆகச்சிறந்த முறையில் மேம்படுத்தும் முனைப்போடு இவரது பெயரில் *குருவிள ஜேக்கப் முயற்சிகள்* (Kuruvila Jacob Initiative) என்னும் திட்டத்தை செயல்படுத்தி வருகின்றனர்.

## மேற்கோள்கள்

பகுப்பு:1904 பிறப்புகள்
பகுப்பு:1991 இறப்புகள்
பகுப்பு:மலையாள மக்கள்
பகுப்பு:கோட்டயம் மாவட்ட மக்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:இந்தியக் கல்வியாளர்கள்
அவினாசி மணி

**அவினாசி மணி** (*Avinasi Mani*) தமிழ்த் திரைப்பட இயக்குநரும் திரைப்படப் பாடலாசிரியரும் ஆவார். இவர் பல திரைப்படங்களில் உதவி இயக்குநராகப் பணியாற்றியவர். சில படங்களை இயக்கியும் இருக்கிறார். "ஜானகி சபதம்', "ஆயிரத்தில் ஒருத்தி ', "மிட்டாய் மம்மி', "வேடனைத் தேடிய மான்' போன்ற பல படங்களை இயக்கினார். இதில் *ஜானகி சபதம்*, *[[ஆயிரத்தில் ஒருத்தி]]* ஆகிய இரு படங்களில் இவரிடம் உதவி இயக்குநராகப் பணியாற்றியவர்களில் ஒருவர்தான் இன்றைய "இயக்குநர் இமயம்' பாரதிராஜா.

### தொடக்கம்
அடிமைப் பெண் படத்தில் அவினாசி மணி எழுதிய
*காலத்தை வென்றவன் நீ* என்ற பாடல் காலத்தை வென்று நிற்கும் பாடல்களில் ஒன்று.

## இயக்கிய திரைப்படங்களில் சில
# ஜானகி சபதம் 
# ஆயிரத்தில் ஒருத்தி 
# மிட்டாய் மம்மி
# வேடனைத் தேடிய மான்

### பாடலாசிரியர் பணி
# அடிமைப்பெண் 
# நேற்று இன்று நாளை 
# ரிக்ஷாக்காரன் 
# கன்னிப் பெண் 
# காக்கிசட்டை

### இயற்றிய பாடல்களில் சில
# அடிமைப்பெண்-காலத்தை வென்றவன் நீ 
# பக்திப்பாடல்-கற்பூர நாயகியே கனகவல்லி 
# நேற்று இன்று நாளை - அங்கே வருவது யாரோ
# ரிக்ஷாக்காரன் - கொல்லிமலைக் காட்டுக்குள்ளே 
# கன்னிப்பெண் - ஒளிபிறந்த போது மண்ணில்
# காக்கிசட்டை - பூப்போட்ட தாவணி போதையில்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழகக் கவிஞர்கள்
பகுப்பு:தமிழ் பாடலாசிரியர்கள்
பகுப்பு:தமிழகப் பாடலாசிரியர்கள்
பகுப்பு:தமிழ்த் திரைப்பட இயக்குநர்கள்
பகுப்பு:ஊர்ப் பெயரால் அறியப்படும் மக்கள்
வி. ஆர். எஸ். பொறியியல் மற்றும் தொழில்நுட்பக் கல்லூரி

**வி. ஆர். எஸ். பொறியியல் மற்றும் தொழில்நுட்பக் கல்லூரி** (V.R.S College of Engineering and Technology) என்பது இந்திய மாநிலமான, தமிழ்நாட்டின், விழுப்புரம் மாவட்டத்துக்கு உட்பட்ட அரசூர் என்னும் ஊரில் உள்ள ஓர் பொறியியல் கல்லூரி ஆகும். இக்கல்லூரியானது 1994 ஆம் ஆண்டு நிறுவப்பட்டது.

## நிறுவனம்
இக்கல்லூரியானது அண்ணா பல்கலைக்கழகத்தின் கட்டுப்பாட்டில் இயங்குகிறது. மேலும் இது புது தில்லியில் இயங்குகின்ற ஏ.ஐ.சி.டி.இயின் அங்கீகாரம் பெற்ற கல்லூரியாகும்.

## இருப்பிடம்
இது விழுப்புரம் - உளுந்தூர்பேட்டை சாலையில் 45வது தேசிய நெடுஞ்சாலையில், அரசூர் என்னும் ஊரில் அமைந்துள்ளது. இக்கல்லூரி விழுப்புரத்தில் இருந்து 15 கி.மீ தொலைவிலும், உளுந்தூர்பேட்டையிலிருந்து 24 கி. மீ தொலைவிலும், தமிழகத்தின் தலைநகரான சென்னையில் இருந்து 175 கி. மீ தொலைவிலும் உள்ளது. அருகில் உள்ள இரயில் நிலையம், திருவெண்ணெய் நல்லூர் ரோடு இரயில் நிலையம் 2 கி. மீ தொலைவில் உள்ளது.

## உள்கட்டமைப்பு
இங்கு மாணவ, மாணவிகளுக்கென தனி, தனியாக தங்கும் விடுதிகள் உள்ளன. கல்லூரியில் உள்ள நூலகத்தில் அனைத்து துறைகளைச் சேர்ந்த  புத்தகங்கள் அத்துடன் தொழில்நுட்ப இதழ்களும் பிற இதழ்களும் உள்ளன. கணினி ஆய்வகங்கள், பொழுதுபோக்கு அறைகள், விளையாட்டு வசதிகள், உணவகம் போன்றவை உள்ளன.

## தேர்வு முறை
ஒவ்வொரு கல்வி ஆண்டும் இரண்டு பருவங்களாகப் பிரிக்கப்பட்டுள்ளது. ஒவ்வொரு பருவங்களிலும் அனைத்து கோட்பாடு பாடங்களில் மூன்று உள் தேர்வுகளும், மற்றும் ஒரு இறுதித் தேர்வும் இருக்கும். ஆய்வகத் தேர்வுகள் இறுதித் தேர்வை தொடர்ந்து உள் தேர்வாக வைக்கப்படுகிறது. அனைத்துத் தேர்வுகளும் இந்தியாவின் பிற பொறியியல் கல்லூரிகள் போன்றே எழுத்துத் தேர்வுகள் மற்றும் செய்முறைத் தேர்வுகள் முறை வழக்கத்தில் உள்ளது.

## மேற்கோள்கள்

## வெளி இணைப்புகள்
* அதிகாரப்பூர்வ வலைதளம்

பகுப்பு:விழுப்புரம் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
செருமாபென்சீன்

**செருமாபென்சீன்** *(Germabenzene)* என்பது C5H6Ge என்ற மூலக்கூற்று வாய்ப்பாடு கொண்ட வேதிச்சேர்மம் ஆகும். பென்சீன் வளைய கட்டமைப்பில் உள்ள ஓர் ஐதரசன் அணுவுக்குப் பதிலாக ஒரு செருமேனியம் அணு இடம்பெற்றிருக்கும் வகைச் சேர்மங்களின் பிரதிநிதியாகவும் முதலாவது சேர்மமாகவும் செருமாபென்சீன் உள்ளது. இச்சேர்மம் கருத்தியலாக ஆய்வும் செய்யப்படுகிறது  மற்றும் 2,4,6- டிரிசு[பிசு(டிரைமெத்தில்சிலில்)பீனைல் குழுவாக மொத்தமாகவும் தயாரிக்கப்படுகிறது . 2-செருமாநாப்தலீன் போன்ற நிலைப்புத்தன்மை கொண்ட நாப்தலீன் வழிப்பெறுதிகளாகவும் இச்சேர்மம் ஆய்வகங்களில் காணப்படுகிறது . செருமானியத்திற்கும் கார்பன் அணுவுக்கும் இடையிலான பிணைப்பை சாத்தியமுள்ள வினைப்பொருட்களிடமிருந்து  2,4,6- டிரிசு[பிசு(டிரைமெத்தில்சிலில்)பீனைல் குழு பாதுகாக்கிறது. கார்பன் குழு பிரதிநிதிகளான சிலாபென்சீன், சிடானாபென்சீன் போல செருமாபென்சீனும் ஒரு அரோமாட்டிக் சேர்மமாகும். 

:

## மேற்கோள்கள்

பகுப்பு:செருமேனிய பல்லினவளையங்கள்
எபினேசர் கோப் மார்லி

**எபினேசர் கோப் மார்லி** (**Ebenezer Cobb Morley)** (பிறப்பு 16 ஆகத்து 1831 - இறப்பு 20 நவம்பர் 1924) ஒரு ஆங்கிலேய விளையாட்டு வீரர் மற்றும் நவீன காற்பந்து விளையாட்டு மற்றும் காற்பந்துச் சங்கம் ஆகியவற்றை உருவாக்கியத் தந்தை என்றும் அறியப்படுகிறார்.

மார்லி, இங்கிலாந்தில் உள்ள 10,கார்டன் சுகயர், பிரின்சஸ் தெரு, ஹல் என்ற இடத்தில் பிறந்தார். இங்கு தனது 22 வது வயது வரை வாழ்ந்து வந்தார். பிறகு இவர் 1858 ஆம் ஆண்டில் பார்ன்ஸ் நகரத்திற்கு குடிபெயர்ந்தார். இங்கு பார்ன்ஸ் சங்கம் மற்றும் காற்பந்துச் சங்கம் ஆகியவற்றை 1862 ஆம் ஆண்டில் உருவாக்கினார். 1863 ஆம் ஆண்டு மோர்ட்லேக்கை சார்ந்த சங்கத்தின் தலைவராக பெல் லைஃப் நாளிதழில் காற்பந்து விளையாட்டிற்கு என ஒரு நிர்வாக அமைப்பு வேண்டும் என்று முன்மொழிகிறார். இதுவே (Freemasons' Tavern ) தச்சர்களின் சத்திரத்தில் நடைபெற்ற முதல் காற்பந்து சங்கக் கூட்டத்திற்கு அடிப்படையாக அமைந்தது.

இவர் காற்பந்துச் சங்கத்தின் (FA) முதல் செயலாளராகவும் (1863-1866) மற்றும் அதன் இரண்டாவது தலைவராகவும் (1867-1874) இருந்தார் மற்றும் பார்ன்ஸ் நகரில் அவரது வீட்டில் காற்பந்து விளையாட்டின் முதல் விதிகளை உருவாக்கினார்.

## மேற்கோள்கள்

பகுப்பு:1831 பிறப்புகள்
பகுப்பு:1924 இறப்புகள்
பகுப்பு:காற்பந்தாட்ட மேலாளர்கள்
காசி காலபைரவர் கோயில்

**காசி காலபைரவர் கோயில்** (**Kaal Bhairav Mandir** () என்பது வாரனாசியில் உள்ள பழமையான சிவன் கோயில்களில் ஒன்றாகும்.  பரநாத், விஸ்வேஸ்வரகனியில் (வாரணாசி) அமைந்துள்ள இந்த கோவில் இந்து சமயத்தின் வரலாற்று மற்றும் கலாச்சார முக்கியத்துவம் வாய்ந்ததாக இடமாக; குறிப்பாக உள்ளூர் மக்களால் கருதப்படுகிறது. இக்கோயிலானது சிவபெருமானின் கடுமையான வடிவங்களில் ஒன்றாக, மண்டை ஓடுகளை மாலையாக அணிந்து காணப்படுகிறார். "கால்" என்ற சொல்லானது "இறப்பு" மற்றும் "விதி" ஆகிய இரண்டு பொருள்களைக் கொண்டதாகும். "கால பைரவரவரைக்" கண்டு மரணம்கூட அஞ்சுவதாக நம்பப்படுகிறது.

காலபைரவரின் வாகனமாக நாய் உள்ளது. கோவிலின் உட்புறம் உள்ள சன்னதியில வெள்ளி முகம் கொண்ட கால பைரவரின் சிலை உள்ளது. காலவபைரவர் விரிந்த கண்களுடனும், பெரிய மீசையுடனும், முழங்காலளவு நீண்ட கைகளுடனும் காட்சியளிக்கிறார். அவருக்கு அருகில் அவரது வாகனமான நாய் உள்ளது. கோயிலின் பின்பகுதியில், சேத்ரபால பைரவர் சிலை உள்ளது.

## வரலாறு
இந்த கால பைரவரின் கோயிலைக் கட்டிய காலம் சரியாக தெரியவில்லை ஆனால் பொ.ஊ. 17 ஆம் நூற்றாண்டின் நடுப்பகுதியில் கட்டப்பட்டிருக்கலாம் என கருதப்படுகிறது. 

## சமய முக்கியத்துவம்
காலபைரவர் காசியின் காவலராக அதாவது காவல்தெய்வமாக கருதப்படுகிறார். காசியில் வாழவேண்டுமானால் இவரது அனுமதியை பெறவேண்டியது அவசியமாக கருதப்படுகிறது.

## மேற்கோள்கள்

பகுப்பு:வாரணாசி மாவட்டத்தில் உள்ள கோயில்கள்
பகுப்பு:வாரணாசி மாவட்டத்திலுள்ள சிவன் கோயில்கள்
கிளார் ஊராட்சி

**கிளார்** (Kilar), தமிழ்நாட்டின், காஞ்சிபுரம் மாவட்டத்தில் உள்ள காஞ்சிபுரம் வட்டத்துக்கு உட்பட்ட ஓர் கிராமமாகும். இக்கிராமம் காஞ்சிபுரம் மக்களவைத் தொகுதிக்கும், காஞ்சிபுரம் சட்டமன்றத் தொகுதிக்கும் உட்பட்டதாகும்.

## மக்கட் தொகை
2011 ஆண்டு மக்கள்தொகை கணக்கெடுப்பின் படி, கிளார் கிராமத்தின் மொத்த மக்கள்தொகை 1472 மற்றும் 349 வீடுகள் உள்ளன. இதில் 740 ஆண்கள் மற்றும் 732 பெண்கள் ஆகும்.

## இறுப்பிடம்
இக்கிராமம் காஞ்சிபுரம் மாவட்ட தலைமையிடமிருந்து 18 கி.மீ தூரத்தில் உள்ளது. கிளாாில் மொத்த பகுதி 186.65 ஹெக்டேர், வேளாண்மைப் பகுதி 10.73 ஹெக்டேர் மற்றும் மொத்த பாசன பரப்பளவு 186.65 ஹெக்டேர் ஆகும்.

## மேற்கோள்கள்

பகுப்பு:காஞ்சிபுரம் மாவட்ட ஊராட்சிகள்
சோடியம் டெட்ராகுளோரோ அலுமினேட்டு

**சோடியம் டெட்ராகுளோரோ அலுமினேட்டு** *(Sodium tetrachloroaluminate)* என்பது NaAlCl4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தை சோடியம் நாற்குளோரோ அலுமினேட்டு என்றும் இலத்தின் மொழியில் சேடியத்தை நேட்ரியம் என்ற பெயரால் அழைப்பதால் இதை நேட்ரியம் குளோரோ அலுமினேட்டு என்ற பெயர்களாலும் அழைக்கலாம். 20 ஆம் நூற்றாண்டில் இச்சேர்மம் கண்டறியப்பட்டது. 
சோடியம் குளோரைடுடன் அலுமினியம் டிரைகுளோரைடைச் சேர்த்து வினைபுரியச் செய்து சோடியம் டெட்ராகுளோரோ அலுமினேட்டை தயாரிக்கிறார்கள்.

## பயன்

உருகிய நிலையில் உள்ள சோடியம் டெட்ராகுளோரோ அலுமினேட்டை ஒரு மின்பகுளியாக சோடியம்-நிக்கல் குளோரைடு மின்கலங்களில் பயன்படுத்துகின்றனர்.

## மேற்கோள்கள்

## புற இணைப்புகள்

Studies of the electrochemistry of niobium(V) in sodium chloroaluminate and fluorochloroaluminate melts

பகுப்பு:சோடியம் சேர்மங்கள்
பகுப்பு:நாற்குளோரோ அலுமினேட்டுகள்:
சோடியம் சிங்கேட்டு

**சோடியம் சிங்கேட்டு** *(Sodium zincate)* என்பது Na2ZnO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 

எதிர்மின் அயனி துத்தநாக ஆக்சைடுகள் அல்லது ஐதராக்சைடுகள் நிபந்தனைகளுக்கு உட்பட்டு பொதுவாக சோடியம் சிங்கேட்டுகள் என அறியப்படுகின்றன. இவற்றின் பயன்பாடுகளை முன்னிறுத்தி நோக்கும்போது சரியான மூலக்கூற்று வாய்ப்பாடு என்பது அவ்வளவு முக்கியத்துவம் பெறுவதில்லை. அதே போலவே நீரிய சிங்கேட்டு கரைசல்களும் கலவைகளைக் கொண்டிருக்கின்றன . 

## ஐதராக்சி சிங்கேட்டுகள்

துத்தநாகம், துத்தநாக ஐதராக்சைடு அல்லது துத்தநாக ஆக்சைடை சோடியம் ஐதராக்சைடின் நீரிய கரைசலுடன் சேர்த்து சோடியம் சிங்கேட்டு கரைசல் தயாரிக்கப்படுகிறது . சிக்கலான இச்செயல் முறைக்குரிய எளிய சமன்பாடு கீழே கொடுக்கப்பட்டுள்ளது.
 
:ZnO  +  H2O  +  2 NaOH   →  Na2Zn(OH)4
:Zn  +  2 H2O  +   2 NaOH   →  Na2Zn(OH)4  +  H2

இத்தகைய கரைசல்களிலிருந்து Zn(OH)42−, Zn2(OH)62−, மற்றும் Zn(OH)64−.போன்ற எதிர்மின் அயனி உப்புகளை நாம் படிகமாக்க இயலும். 
Na2Zn(OH)4 சேர்மத்தில் நான்முக சிங்கேட்டு அயனியும் எண்முக சோடியம் நேர்மின் அயனியும் இடம் பெற்றுள்ளன 
Sr2Zn(OH)6 உப்பில் துத்தநாகம் எண்முக ஒருங்கினைப்புக் கோளத்தில் தோற்றமளிக்கிறது. 

## ஆக்சோசிங்கேட்டுகள்

Na2ZnO2, Na2Zn2O3, Na10Zn4O9. போன்ற தொடர்புடைய ஆக்சைடுகளும் அறியப்படுகின்றன. 

## மேற்கோள்கள்

பகுப்பு:சோடியம் சேர்மங்கள்
பகுப்பு:துத்தநாக சேர்மங்கள்
பொட்டாசியம் புரேப்பேனோயேட்டு

**பொட்டாசியம் புரேப்பேனோயேட்டு** *(Potassium propanoate)* என்பது K(C2H5COO) என்ற [மூலக்கூற்று வாய்ப்பாட்டைக் கொண்ட வேதிச் சேர்மம் ஆகும். பொட்டாசியம் புரோப்பியோனேட்டு என்ற பெயராலும் இதை அழைக்கிறார்கள். புரோப்பேனாயிக் அமிலத்தின் பொட்டாசியம் உப்பு பொட்டாசியம் புரேப்பேனோயேட்டு என்று கருதப்படுகிறது. இதனுடைய [உருகுநிலை 410 ° செல்சியசு வெப்பநிலை ஆகும்.

## பயன்

உணவுப் பாதுக்காப்புப் பொருளாக இதைப் பயன்படுத்துகின்றனர். ஐரோப்பாவில் உணவு பாதுகாப்புப் பொருள்களுக்காக எண்ணிடப்படும் ஐரோப்பிய ஒன்றிய எண் 283  பொட்டாசியம் புரேப்பேனோயேட்டுக்கு வழங்கப்பட்டுள்ளது. மேலும் ஆத்திரேலியா, நியூசிலாந்து போன்ற நாடுகளில் இதேபோல அனைத்துலக எண்ணிடும் திட்டத்தில் இச்சேர்மம் 283 என்று அடையாளப்படுத்தப்படுகிறது

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:புரோப்பியோனேட்டுகள்
பா. வீரமணி

**பா. வீரமணி** (7 மே, 1946) என்பவர் தமிழ்ப் புலவர், எழுத்தாளர் மற்றும் நூலாசிரியர் ஆவார். சிந்தனையாளர் சிங்காரவேலரின் கருத்துக்களையும் தொண்டுகளையும் தம் நூல்களின் வழியாகப் பரப்பி வருபவர். சிங்காரவேலரின் சிந்தனைக் களஞ்சியம் என்ற பெரிய நூலை 3 தொகுதிகளாக வெளியிடுவதில் முக்கியப் பங்கு ஆற்றியவர் . திருக்குறள், திருவள்ளுவர், இலக்கியம் சார்ந்த நூல்களையும் எழுதியுள்ளார்.
சென்னைப் பல்கலைக்கழகத்தில் அறக்கட்டளைச் சொற்பொழிவுகள் நிகழ்த்தியுள்ளார். 2017 சனவரி 15 ஆம் நாளில் தமிழ்நாட்டரசு இவருக்குத் திருவள்ளுவர் விருது வழங்கிக் கவுரவித்தது.

## எழுதிய நூல்கள்

குறள்வழிச் சிந்தனைகள்,1996

பட்டுக்கோட்டையார் பாட்டுத்திறம், 1997

வள்ளுவரும் இயங்கியல் தத்துவ ஞானக் கூறுகளும் 1999

இலக்கியச் சிந்தனைகள் 2000

வள்ளுவரும் வரைவின் மகளிரும் ஒரு வரலாற்றுப் பார்வை, 2000

வள்ளுவர் கண்ட சமுதாயநீதி, 2001

குலோத்துங்கன் கவிதைகள் ஒரு கண்ணோட்டம், 2004

வள்ளுவரும் சமயமும், 2006

நானறிந்த பெருமக்கள், 2007

முப்பெரும் செம்மல்கள், 2009

சிங்காரவேலரின் சிந்தனையும் தொண்டும், 2009

வள்ளுவரின் உலகப்பார்வை, 2009

காமத்துப்பாலும் பெண்ணியமும்,2009

சிங்காரவேலரின் சிந்தனைகள் 2011

சிங்காரவேலரின் தத்துவப்பார்வை,  2012

சிங்காரவேலர் என்ற மாமனிதர், 2013

சிங்காரவேலரின் மொழிக்கொள்கை, 2013

விஞ்ஞானிகளைப் போற்றிய வீரர்,2013

சிங்காரவேலரும் இசுலாமியரும்,2013

சிங்காரவேலரின் பன்முகப்பார்வை 2014

மனமென ஒன்றுண்டா? 2014

வள்ளுவர் விழைந்த சமத்துவம், 2015

சிங்காரவேலரும் பிற சிந்தனையாளர்களும், 2016

கொள்கை வழிகாட்டி, 2017

சிங்காரவேலர், 2017 (சாகித்திய அகாதமி வெளியீடு )

## உசாத்துணை

பா.வீரமணி நூல்கள்

பகுப்பு:தமிழறிஞர்கள்
பகுப்பு:வாழும் மக்கள்
கடோசெட்டிக் அமிலம்

**கடோசெட்டிக் அமிலம்** (*Gadoxetic acid*) என்பது C23H30GdN3O11 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். மருத்துவப் படிமவியலில் பயன்படுத்தப்படும் கடோலினியம் அடிப்படை காந்த அதிர்வு அலை வரைவில் வேறுபடுத்தும் முகவராகப் பயன்படுகிறது. இவ்வமிலத்தின் உப்பான கடோசெட்டேட்டு டைசோடியம் ஐரோப்பாவில் பிரைமோவிசுட்டு என்ற பெயரிலும் அமெரிக்காவில் இயோவிசுட் என்ற பெயரிலும் பேயர் சுகாதார மருந்துகள் என்ற நிறுவனம் சந்தைப்படுத்தப்படுகிறது .

## மேற்கோள்கள்

பகுப்பு:கடோலினியம் சேர்மங்கள்
பகுப்பு:பீனால் ஈதர்கள்
பகுப்பு:மருந்தியல்
நையோபியம்(IV) புளோரைடு

**நையோபியம்(IV) புளோரைடு** *(Niobium(IV) fluoride)* என்பது NbF4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். கருப்பு நிறத்தில் ஆவியாகாத திண்மமாக இது காணப்படுகிறது. ஆவியை வலிமையாக ஈர்க்கும் இது ஈரக்காற்றில் NbO2F ஆக மாறுகிறது. தண்ணீருடன் வினைபுரிந்து பழுப்பு நிறக் கரைசலாகவும் வீழ்படிவாகவும் மாறுகிறது. இதனுடைய பகுதிப்பொருட்கள் அறியப்படவில்லை. வெற்றிடத்தில் 275 °செல்சியசு மற்றும் 375°செல்சியசு வெப்பநிலைக்கு சூடு படுத்தும்போது மட்டும் நிலைப்புத்தன்மையுடன் காணப்படுகிறது. எனினும் 350°செல்சியசு வெப்பநிலையில் விகிதச்சமமாதலின்றி நையோபியம்(V) புளோரைடாகவும், நையோபியம்(III) புளோரைடாகவும் பிரிகையடைகிறது:

\mathrm{\ 2 NbF_4 \rightarrow NbF_5 + NbF_3}(at 350 °C). 

## கட்டமைப்பு

நையோபியம்(IV) புளோரைடு வெள்ளீயம்(IV) புளோரைடின் கட்டமைப்பை ஒத்ததாக அமைந்துள்ள ஒரு படிக அமைப்பை ஏற்றுள்ளது. இவ்வமைப்பில் ஒவ்வொரு நையோபிய அணுவும் ஆறு புளோரின் அணுக்களால் சூழப்பட்டு எண்முக முக்கோணத்தை உருவாக்குகின்றன. ஒற்றை நையோபிய அணுக்கருவைச் சுற்றியுள்ள ஆறு புளோரின் அணுக்களில், நான்கு புளோரின்கள் அடுத்துள்ள எண்முக முக்கோணத்துடன் பாலம் அமைக்கின்றன. இது அடுக்குகளாக  இணைக்கப்பட்ட எண்முகமுக்கோண கட்டமைப்பிற்கு வழிவகுக்கிறது. 

## மேற்கோள்கள்

பகுப்பு:நையோபியம்(IV) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்